CELEX: 62019TN0102
Language: sk
Date: 2019-02-19 00:00:00
Title: Vec T-102/19: Žaloba podaná 19. februára 2019 — Garriga a i./Parlament

15.4.2019   
            
            
               SK
            
            
               Úradný vestník Európskej únie
            
            
               C 139/83
            
         
      Žaloba podaná 19. februára 2019 — Garriga a i./Parlament
      (Vec T-102/19)
      (2019/C 139/84)
      Jazyk konania: francúzština
      
         Účastníci konania
      
      
         Žalobcovia: Salvador Garriga Polledo (Madrid, Španielsko) a 45 ďalších žalobcov (v zastúpení: A. Schmitt a A. Waisse, advokáti)
      
         Žalovaný: Európsky parlament
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  v prípade potreby, ako opatrenie na zabezpečenie priebehu konania alebo ako opatrenie na vykonanie dôkazov v danom prípade uložil Európskemu parlamentu, aby predložil stanoviská právnej služby Európskeho parlamentu, ktoré boli vydané 16. júla 2018 a 3. decembra 2018, pričom nie sú známe presné dáta, ale v každom prípade to bolo pred prijatím rozhodnutia Predsedníctva Európskeho parlamentu z 10. decembra 2018, ktorým sa menia vykonávacie pravidlá k štatútu poslancov Európskeho parlamentu (Ú. v. EÚ C 466, 2018, s. 8),
               
            
                  —
               
               
                  zrušil vyššie uvedené rozhodnutie predsedníctva Parlamentu z 10. decembra 2018, ktorým sa menia vykonávacie pravidlá k štatútu poslancov Európskeho parlamentu v rozsahu, v akom bol zmenený článok 76 vykonávacích pravidiel (odôvodenia 5 a 6, článok 1 ods. 7 a článok 2 vyššie uvedeného rozhodnutia v rozsahu, v akom sa týka článku 76 vykonávacích pravidiel), alebo pokiaľ vyššie uvedené ustanovenia nebudú považované za oddeliteľné od zvyšnej časti napadnutého aktu, zrušil vyššie uvedené rozhodnutie ako celok,
               
            
                  —
               
               
                  zaviazal Parlament na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú päť žalobných dôvodov.
      
                  1.
               
               
                  Prvý žalobný dôvod je založený na nedostatku právomoci predsedníctva z hľadiska ratione materiae.
                  
                              —
                           
                           
                              pri prijímaní napadnutého aktu bol porušený Štatút poslancov Európskeho parlamentu prijatý rozhodnutím Európskeho parlamentu z 28. septembra 2005, 2005/684/ES, Euratom, (Ú. v. EÚ L 262, 2005, s. 1) (ďalej len „Štatút“). Napadnutý akt je okrem toho v rozpore s ustanoveniami článku 27 Štatútu, ktorý ukladá povinnosť zachovávať „nadobudnuté práva“ a „budúce nároky“.
                           
                        
                              —
                           
                           
                              napadnutý akt ukladá novú daň zavedením zvláštneho poplatku vo výške 5 % nominálnej sumy dôchodku, hoci zavedenie dane nepatrí do právomoci úradu podľa článku 223 ods. 1 písm. 2 ZFEÚ.
                           
                        
            
                  2.
               
               
                  Druhý žalobný dôvod je založený na porušení podstatných formálnych náležitostí.
                  
                              —
                           
                           
                              žalobcovia predsedníctvu vytýkajú, že pri prijatí napadnutého aktu nedodržalo platné pravidlá uložené článkom 223 ZFEÚ.
                           
                        
                              —
                           
                           
                              napadnutý akt je nedostatočne odôvodnený a porušuje tak povinnosť uviesť odôvodnenie, upravenú v článku 296 druhom odseku ZFEÚ a článku 41 ods. 2 písm. c) Charty základných práv Európskej únie.
                           
                        
            
                  3.
               
               
                  Tretí žalobný dôvod je založený na porušení nadobudnutých práv a budúcich nárokov a zásady legitímneho očakávania.
                  
                              —
                           
                           
                              napadnutý akt porušuje nadobudnuté práva a budúce nároky vyplývajúce zo všeobecných právnych zásad aj zo Štatútu, ktorý výslovne stanovuje, že budú zachované „v plnom rozsahu“ (článok 27).
                           
                        
                              —
                           
                           
                              napadnutý akt porušuje zásadu legitímnych očakávaní.
                           
                        
            
                  4.
               
               
                  Štvrtý žalobný dôvod je založený na porušení zásady proporcionality a zásad rovnosti zaobchádzania a zákazu diskriminácie.
                  
                              —
                           
                           
                              porušenia práv žalobcov sú neprimerané cieľom sledovaným napadnutým aktom.
                           
                        
                              —
                           
                           
                              napadnutý akt treba zrušiť, lebo porušuje zásady rovnosti zaobchádzania a zákazu diskriminácie.
                           
                        
            
                  5.
               
               
                  Piaty žalobný dôvod je založený na porušení zásady právnej istoty a neexistencie prechodných opatrení.
                  
                              —
                           
                           
                              napadnutý akt porušuje zásadu právnej istoty, keďže má protiprávne retroaktívne účinky.
                           
                        
                              —
                           
                           
                              napadnutý akt porušuje zásadu právnej istoty, keďže v ňom neboli prijaté prechodné opatrenia.